Η ανθρωποκτονία εκ προθέσεως τις τελευταίες δεκαετίες από τη σκοπιά της εγκληματολογίας και της κοινωνιολογίας του δικαίου.:
Creators: name: Παπαδογούλα, Δέσποινα Παναγιώτη
Publisher: name: Aristotle University of Thessaloniki
Year: 2013
Subjects: ανθρωποκτονία
εγκληματολογία
κοινωνιολογία
homicide
criminology
sociology

description: Η παρούσα εργασία έχει ως αντικείμενο μελέτης της την ανθρωποκτονία εκ προθέσεως. Η εξέταση του εν λόγω εγκλήματος επιχειρείται από το πρίσμα της εγκληματολογίας αλλά και της κοινωνιολογίας του δικαίου. Κατά την ποινική προσέγγιση της ανθρωποκτονίας αναλύονται με βάση τα οριζόμενα στο άρθρο 299 του Ποινικού Κώδικα η αντικειμενική υπόσταση, η υποκειμενική υπόσταση και η προβλεπόμενη ποινική κύρωση. Επίσης γίνεται μνεία στη διάκριση της εκ προθέσεως ανθρωποκτονίας με βάση τη συνδρομή ή όχι του κριτηρίου του βρασμού ψυχικής ορμής. Στη συνέχεια παρατίθενται βασικές θεωρίες (βιολογικές, ψυχολογικές, κοινωνικές) που αποπειράθηκαν να εντοπίσουν τους γενεσιουργούς παράγοντες του εγκλήματος. Ακολουθεί η σύντομη επισκόπηση ερευνών με αντικείμενο μελέτης την ανθρωποκτονία από πρόθεση κυρίως τις τελευταίες δεκαετίες στην Ελλάδα. Από τα ερευνητικά πορίσματα αντλούνται συμπεράσματα για τους λόγους τέλεσης του εγκλήματος, για τη σχέση των πρωταγωνιστών του (δράστη και θύματος) καθώς και για τα χωροχρονικά πλαίσια διάπραξής του. Από την εγκληματολογική θεώρηση της ανθρωποκτονίας δε θα μπορούσε να λείψει η αναφορά μας στον τρόπο με τον οποίο τα μέσα μαζικής επικοινωνίας την προβάλλουν όπως το πράττουν για τη βίαια εγκληματικότητα εν γένει. Στη συνέχεια αναλύονται ζητήματα σχετικά με την απονομή ποινικής δικαιοσύνης από τη σκοπιά της κοινωνιολογίας του δικαίου. Για παράδειγμα ποιοι παράγοντες διαμορφώνουν τη στάση των δικαστικών λειτουργών κατά το σχηματισμό της δικανικής κρίσης, πώς αυτοί αντιλαμβάνονται το ρόλο τους καθώς και ποιες οι απόψεις τους για τη λειτουργία της ποινής. Με επισκόπηση των δεδομένων από σχετικές έρευνες εξάγονται συμπεράσματα και για τη στάση των κοινωνικών μελών απέναντι στην ποινή. Τέλος, διατυπώνεται ένας προβληματισμός για το ποια είναι η πιο ορθολογική και αποτελεσματική αντεγκληματική πολιτική καθώς και μία πρόταση αντιμετώπισης της ανθρωποκτονίας σε επίπεδο πρόληψης και με τη συμμετοχή των βασικότερων παραγόντων κοινωνικοποίησης (οικογένεια, σχολείο και μέσα μαζικής επικοινωνίας).
description: The aim of the present thesis is the study of the intentional homicide. The examination of this crime is attempted by the light of criminology and sociology of law. In the criminal law approach of homicide we analyze according to the 299 article of the criminal code the objective substance, the subjective substance and the anticipated penalty. Also, we mention the distinction of intentional homicide on the existence or not of the criterion of boiling mental momentum. Then we refer to basic theories (biological, psychological, social) that attempted to identify the causative factors of the crime. Furthermore there is a brief overview of researches that have studied the intentional homicide mainly the last decades in Greece. The drawn conclusions from the research findings concern the motives of the crime, the relation between its protagonists (perpetrator and victim) such as the spatio-temporal context of its perpetration. From the forensic aspect of homicide we could not but mention how the media project it as the do it for violent criminality in general. Then we analyze issues related to criminal justice from the perspective of sociology of law. For example, which factors shape the attitude of the judiciary during the formation of juridical judgement, how they perceive their role and what they think about the function of the sentence. With the overview of data taken from relevant researches conclusions are drawn about the attitude of the social members towards the penalty as well. Finally, we express a concern about which is the most rational and efficient crime policy and we propose a way of prevention with the participation of the main factors of socialization (family, school and media).